**PROTOKOLL**

**Fra**

**Årsmøte i Altevatn hytte- og båteierforening**

Tid: Torsdag 26.april 2018 – kl 1900 – 2100.

Sted: Kommunehuset Setermoen.

**Sak 1 Åpning**

Leder Ivar Foshaug ønsker velkommen til ca. 40 tilstedeværende inkl. styret og åpner årsmøtet.

**Sak 2 Godkjenning av innkalling og sakliste**

Vedtak: Enstemmig godkjent.

**Sak 3 Valg av møteleder**

Forslag fra styret: Stig Ole Sletten

Vedtak: Enstemmig valgt.

**Sak 4 Valg av sekretær samt 2 til å underskrive protokoll**

Forslag fra styret som sekretær: Lars Fossberg

Forslag fra styret til to som skal underskrive protokollen: Oddvar Enoksen og Hans Egil Pettersen.

Vedtak: Enstemmig valgt.

**Sak 5 Årsberetning 2017**

Forslag fra styret: Årsberetning for 2017 godkjennes av årsmøtet.

Vedtak: Enstemmig godkjent.

**Sak 6 Regnskap 2017**

Forslag fra styret: Regnskap for foreningen og for parkeringsordningen, herunder

revisjonsberetning godkjennes av årsmøtet.

Vedtak: Enstemmig godkjent.

**Sak 7 Handlingsplan 2018**

Forslag fra styret:

* Ferdigstille arbeidet med turveien sørsiden.
* Fortsette arbeid med strøm for nye tomtefestere på sørsiden.
* Vedlikehold av bølgebryter og båtutsett.
* Vedlikehold av veier og parkeringsplasser.
* Dugnad sommeren 2018, ifm helg. Herunder bygge bru over Stallojocka.
* Videre dialog med Statskog ifm prissetting av innløsing av festetomter og eventuell endringer av festepriser.
* Vurdering av trivselstiltak i Båthavna.
* Endringer i reguleringsplaner for hyttefelt 1,2 og 3.
* Vurdering av elektroniske løsninger for medlemsregister, budsjett/regnskap og parkeringsordningen.
* Dialog med Bardu kommune om hytterenovasjon.

Forslag: Handlingsplan 2018 godkjennes av årsmøtet.

Vedtak: Enstemmig godkjent.

**Sak 8 Innkomne saker**

Forslag fra styret:

*Styret i AHB skal jobbe for:*

*Det tillates stikkveier til hytter i hyttefelt 1 og 3. Veiene skal hovedsakelig gå til "nabolag" og ikke til den enkelte hytte. Hytter langs hovedveien vurderes enkeltvis. Parkering tillates ved veis ende, og ved små stikk langs veiene. Traseen skal dimensjoneres for personbiler, ikke tyngre kjøretøy. Nye traseer følger der det er mulig strømtraséer, og gamle veitraséer. Veiene skal kun nyttes av brukere av hyttene, øvrige parkerer ved dagens infrastruktur. Det kreves at parkeringsavgift skal betales for alle kjøretøy som parkerer innenfor parkeringssonen, herunder også på egen tomt.*

*For alle hyttefeltene åpnes det for å bore etter vann, legge vann inn i hytta og anlegge filtreringsgrøft for gråvann. Det tillates å legge ned kum for kloakk med lukket anlegg, så fremst det er mulig å tømme kummen forskriftsmessig. Det skal ikke tillates fysiske inngrep i naturen, eksempelvis ifm transport av borerigg.*

*Det åpnes for seksjonering av dobbelthytter.*

Vedtak: Enstemmig godkjent.

Forslag fra styret:

*Basert på spørsmål fra medlemmer i AHB, skal AHB ikke arbeide med å endre reguleringsplanen relatert til stien på sørsiden. Dette innebærer at det ikke åpnes for ferdsel med ATV.*

Forslag fra Sigfred Steien:

*Basert på spørsmål fra medlemmer i AHB, skal det arbeides med å tilpasse regelverket relatert til turveien på sørsiden. Dette innebærer at det tilrettelegges for ferdsel med ATV, under forutsetning av at føreren har gyldig dispensasjon fra Bardu kommune.*

Avstemming: Styrets forslag: 4 stemmer.

Sigfred Steiens forslag: 25 stemmer.

Vedtak: Sigfred Steiens forslag vedtatt.

**Sak 9 Budsjett 2018**

Forslag fra styret: Framlagt forslag til budsjett for foreningen og parkeringsordningen godkjennes av årsmøte.

Vedtak: Enstemmig godkjent.

**Sak 10 Medlemskontigent 2019**

Forslag fra styret: Kontingenten for 2019 fortsatt skal være kr. 300,-.

Vedtak: Enstemmig godkjent.

**Sak 11 Valg 2018**

Valgkomiteens forslag ble forelagt årsmøtet.

**Styret**

Leder Ivar Foshaug Gj.valg 1 år Enst

Nestleder Stig Ole Sletten Ny valg 2 år Enst

Sekretær Lars Fossberg Ikke på valg

Kasserer Helge Johansen Ny valg 2 år Enst

Leder P-ordningen Per Ludvig Hanstad Ikke på valg

Kasserer P-ordningen Richard Elverum Gj.valg 1 år Enst

Varamedlem Mildrid Luneborg Ellingsen Ny valg 1 år Enst

Varamedlem Sissel Motrøen Gj.valg 1 år Enst

Medlem P-ordningen Petter Bjørkli Ikke på valg

Medlem P-ordningen Arne Dahlberg Gj.valg 2 år Enst

**Revisjon:**

Revisor Norvald Strand Ny valg 2 år Enst

Vara Inge Alstad Ny valg 1 år Enst

**Valgkomiteen skal rullere og velges for 3 år:**

Valgkomite (leder) Marit Kristine Lunde Ikke på valg 1år Enst

Valgkomite Janne Mai Steien Ikke på valg 2 år

Valgkomite Charles Aune-Lundberg Ny valg 3 år

Vedtak: Valgkomiteens forslag enstemmig vedtatt.

**Sak 12 Avslutning**

Blomst overrekkes til Gunda Horn og Anne-Margrete Lilleeng Aune etter flere års verv i styret, til Erlend Kroken som takk for jobben i valgkomiteen, samt til Kjell Grimsbo for innsatsen som revisor.

Til slutt takker leder for fornyet tillit og ønsker hver og en vel hjem.

Lars Fossberg

Referent

Hans Egil Pettersen Oddvar Enoksen